Kui elu ilma seksita viib vägivallani: kes on incel 'id?
#000000
Kuigi Reddit on sulgenud mõned vihaõhutavad incelide arutelulõimed, siis on see endiselt kogukonna seas kasutatav platvorm. Foto: Pexels
#000001
Internetifoorumitest on välja kasvanud üksikute ja vihaste meeste kogukond, keda ühendab asjaolu, et nad ei seksi. Seda mitte omal soovil, vaid seetõttu, et see on nende saatus. Kes täpselt on incel'id?
#000002
Incel'id on inimesed, kes on enda hinnangul tahtevastaselt tsölibaadis ning kes väljendavad pahameelt või lausa ekstreemset viha inimeste vastu, kes erinevalt neist, on seksuaalselt aktiivsed. Sõna incel on moodustatud ingliskeelsetest sõnadest “involuntary” ja “celibate”, mis tähendavad “sunniviisilist” ja “tsölibaati”.
#000003
Incel'id moodustavad veebikogukonna, keda seob puudustunne armastuse, seksi ja naiste tunnustuse järele. Kogukonnas valitseb ka üksildus, pettumus ja naiste vihkamine, sest incel'id näevad naisi, kes nende lähenemiskatsetele ei vasta, oma olukorras süüdlastena. Ja seda olukorda ei ole nende hinnangul kuidagi võimalik muuta. Incel'ite kogukond jagab küll mingeid sarnaseid arusaamu, ent see on nõrgalt seotud, sellel puudub juht ning täiesti ühtsed põhimõtted, millest kõik liikmed lähtuksid. Kuigi terminit incel saab kasutada kirjeldamaks igast soost inimesi, siis on mõistet hakatud kasutama ennekõike meeste puhul.
#000004
Incel'ite kogukonnad on internetipõhine nähtus: nende postitatud sisu leiab sotsiaalmeediakanalitest nagu 4Chan ja Reddit, aga ka nende endi veebilehtedel olevatest foorumitest. Foorumites arutletakse ja elatakse end välja incel'iks olemise ja igapäevaelu teemadel. Näiteks, kas incelid saavad luua sõprussuhteid või milline on kellegi välimus. Incel'ite foorumitest leiab ka palju häirivat, vägivallale ja vihkamisele õhutavat sisu. Veebis vihkamise vastu võitlev mittetulundusorganisatsioon Center for Countering Digital Hate 2022. aastal avaldatud raportist selgus, et üks viiendik incelide foorumites olevaid kommentaare on misogüünsed, homofoobsed ja rassistlikud. Heakskiitvaid kommentaare leiab vägistamiste, pedofiilia ja naiste tapmise teemal. Arutelulõime pealkirjaga “Naised on loodud vägistamiseks” ning postitus 12-aastase lapse pildi ja küsimusega “Milline täie mõistuse juures inimene eelistab 22-aastast naist sellele?” on vaid mõned näited.
#000005
Probleemiks on nii meeste omadused kui ka feminism
#000006
Noor tapja on saanud incel'ide kogukonnas inspiratsiooniks: kogukonnas hakati arutama ja kiitma naistevastast vägivalda ning veebi üles pandud manifest on inspireerinud ka teisi – end incel'itena määratlevaid mehi – mõrva sooritama. Näiteks oli 2021. aasta seisuga USAs ja Kanadas incel'ide või neist inspireeritute korraldatud rünnakutes oma elu kaotanud 40–50 inimest. Massimõrvad on siiski vaid üks, kõige nähtavam ja teravam osa incelidega seotud probleemidest: selle kõrval on oluline igapäevane vägivald, mikroagressioon ja ahistamine, mis on suunatud naiste vastu.
#000010
2022. aasta märtsis avaldas USA salateenistuse ohtude hindamise keskus raporti, kus tõi välja, et antifeministlikke ideid pooldavad inimesed, nagu incel'id, kujutavad endast kasvavat terrorismiohtu ning sellised kogukonnad võivad radikaliseeruda. Tegemist ei ole lihtsalt üksikute ja pettunud meestega, kes netis naisi ja ühiskonda kiruvad, vaid vihase grupiga, kelle tegudel võivad olla tõsised tagajärjed.
#000011
Noored mehed pöörduvad incelide kogukonna poole, et leida lahendust või lohutust oma üksildusele ja kadedusele, ent saavad teistelt incelidelt sõnumi, et see on nende saatus. Kui noor mees lõpuks nihilistliku maailmavaate omaks võtab – incel'ite slängis “neelab alla musta tableti” – jääb talle laias laastus kaks valikut: elada meeleheites või suunata oma viha naiste ja ühiskonna vastu. Sellised incellid ei tunne huvi toimetuleku mehhanismide vastu, mida teised nende kogukonna liikmed kasutavad. Musta-tableti-incellid keskenduvad sõjale kogu maailma ja naiste vastu, kes keelduvad nendega seksimast.
#000013
Uppsala ülikooli sotsioloogia magistrant Rebecca Karlén kirjeldab oma uurimuses seda, kuidas mehed end incel'ina määratlevad ja kogukonna osaks saavad. Incel'ite kogukonna liikmed arutlevad foorumites erinevate incel'iks olemise küsimuste üle, sealhulgas ka selle üle, kuidas keegi inceliks sai ja kogukonnaga liitus. Ühed kogukonna liikmed kirjeldasid pettumust ühiskonna ja naiste osas, kiusamiskogemust ning tunnet, et nende koleda välimuse tõttu ei vääri nad armastust. Teised aga leidsid, et nad on kogu elu incel'id olnud ning see on nende saatus. Selliste hoiakutega kasutajad kasutajad veebis lugema incel'ite maailmavaadete ja musta tableti teooria kohta ning see kas kõnetab neid kohe või võtavad nad maailmavaate aja jooksul omaks. Paljud incel'id usuvad, et nad pididki sellesse kogukonda välja jõudma.
#000014
Voxi ajakirjanik Aja Romano kirjeldas oma artiklis ühe incel'ite veebigrupi Supportcel näitel põhjuseid, miks nad pöörduvad vihkamist ja ekstreemseid vaateid kandva grupi poole: nad tunnevad end incel'itele mõeldud kogukondades rohkem omaks võetuna kui mujal. Samas on kogukonnaga liitumisel ka pahupool: üks kasutaja mainis, et alates gruppi kuulumisest on tema depressioon tugevamaks läinud. Üks grupi moderaator kirjeldab ka, et musta tableti teooria omaks võtmine on mingil määral vabastav kogemus, sest siis saabub kindlus: inimene ei pea enam muretsema enda paremaks muutmise või tuleviku pärast, sest ta teab, et tema jaoks on määratud olla elu lõpuni üksi.
#000015
Üks viis, kuidas sotsiaalmeedia platvormid ja domeenimajutajad on proovinud vihkamist ja vägivalda õhutava sisuga vastu seista ning oma lehte sellest puhtana hoida, on incelide lõimede ja lehtede sulgemine. Näiteks 2017. aasta oktoobris sulges Reddit 40 000 jälgijaga arutelulõime r/Incels. Aasta hiljem oktoobris keelas incel'ite foorumi incel.me domeenimajutaja lehe vihakõne ja vägivalla õhutamise tõttu. Platvormi ja suhtlusvõimaluste piiramine kaotab küll misogüünsed ja antifeministlikud arvamused üldsuse silme eest, ent ei lahenda sügavamaid probleeme.
#000017
Terrorismi, mille alla vahel liigitatakse ka incel'ite korraldatud massimõrvad, vastu võitlemiseks on loodud erinevad programmid, mis tegelevad radikaalse liikumisega ühinemise ennetusega ja radikaalsest liikumisest lahti ütlemisega. Incel'ite kogukonna deradikaliseerimise teeb keeruliseks selle liikmete seas levinud vaimse tervise probleemid, millest tulenevaid aspekte deradikaliseerimise programmid ei arvesta. Ka internet hõlbustab erinevate ideoloogiate segunemist, mistõttu on potentsiaalseid terroriste raskem tuvastada. Ehkki deradikaliseerimise programmides aidatakse inimestel oma suuremaid eluprobleeme lahendada, on see incelide puhul keerulisem: nende üheks suurimaks probleemiks on seksuaalsete kogemuste puudumine, mille lahendamisel ei saa programme juhtivad inimesed abiks olla.
#000018
Z. (2019). Incels: a definition and investigation into a dark
#000019
for Countering Digital Hate Inc. (2022). The
Incelosphere. Exposing pathways into incel communities and the harms
they pose to women and children.
#000021
A. (2018). What an incel support group taught us about men and mental
#000027
Nädalasoovitus: Peaasi, et peaasjad oleks korras
#000030
Miks alustada inves­teeri­misega nüüd ja kohe?
#000031
Hitihoiatus: miks noored kasutavad BeReali?
#000033
Võidab see, kes lapse internetis käimist kõige kauem varjata suudab
#000034